Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 277/09)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ (x) ΠΓΕ ( )

Αριθμός φακέλου που δίδεται από το κράτος μέλος: 7/2002

1. Αρμόδια υπηρεσία του κράτους μέλους Όνομα: Ministero delle Politiche agricole e forestali

Διεύθυνση: Via XX Settembre, 20 - I-00187 Roma

Τηλ. (39-06) 481 99 68

Φαξ (39-06) 42 01 31 26

E-mail: qualita@politicheagricole.it

2. Αιτούσα ομάδα 2.1. Όνομα: Associazione "Cultori della Nocellara del Belice"

2.2. Διεύθυνση: Via Ugo Bassi, 12 - I-91022 Castelvetrano (TP)

2.3. Σύνθεση: παραγωγοί/μεταποιητές (x) άλλος ( )

3. Τύπος του προϊόντος: κατηγορία 1.5. Εξαιρετικό παρθένο ελαιόλαδο

4. Περιγραφή της συγγραφής υποχρεώσεων (Σύνοψη των óρων του άρθρου 4 παραπομπή 2)

4.1. Ονομασία: "Valle del Belice"

4.2. Περιγραφή: εξαιρετικό παρθένο ελαιόλαδο με τα ακόλουθα χημικά και οργανοληπτικά χαρακτηριστικά:

- μέγιστη οξύτητα 0,5 %

- βαθμολογία δοκιμής από ομάδα γευσιγνωστών >= = 7

- υπεροξείδια <= = 12 Meq02/kg

- πολυφαινόλες >= = 100 ppm

- χρώμα: από πράσινο έως κίτρινο με πρασινωπές ανταύγειες

- οσμή: ελιάς από άγουρης έως ώριμης

- γεύση: φρουτώδης από μέτρια έως έντονη· ελαφρά έως έντονη πικρή γεύση· ελαφρά έως έντονη πικάντικη γεύση

4.3. Γεωγραφική περιοχή: Η γεωγραφική ζώνη της προστατευόμενης ονομασίας προέλευσης "Valle del Belice" περιλαμβάνει τη διοικητική περιοχή των δήμων Castelvetrano, Campobello di Mazara, Partanna, Poggioreale, Salaparuta και Santa Ninfa, περιοχές στην επαρχία Trapani, περιφέρεια της Σικελίας. Η οροθέτηση της περιοχής παραγωγής εμφαίνεται στη συγγραφή υποχρεώσεων παραγωγής.

4.4. Απόδειξη προέλευσης: Τα γεωργικά προϊόντα διατροφής αποτελούν την κύρια οικονομική πηγή στην Valle del Belice και η ελαιοκαλλιέργεια συνοδεύει την ιστορία και την ανάπτυξη των κατοίκων της. Η εγκατάσταση των πρώτων κατοίκων στην εν λόγω περιοχή συνδέεται με την ίδρυση της Σελινούντας, παλιά αποικία της Μεγάλης Ελλάδας, από τους Μεγαρείς τον VII αιώνα π.Χ. Στην αρχαία Σελινούντα η ελιά θεωρούνταν σύμβολο ειρήνης, σοφίας και ευδαιμονίας σε σχέση με τις πολλαπλές χρήσεις για τις οποίες προοριζόταν το λάδι. Οι κάτοικοι της Σελινούντας καλλιεργούσαν και διέδιδαν την ελιά κατακτώντας τις κοιλάδες και τις γόνιμες εκτάσεις της ενδοχώρας και παράγοντας λάδι όπως φαίνεται από τα πιεστήρια που ανακαλύφθηκαν κοντά στο ναό Ε, και ανάγονται στον V π.Χ. αιώνα. Η Σελινούντα, όπως αναφέρει ο Πλίνιος, αποτελούσε σημείο αναφοράς στις αγορές της Μεγάλης Ελλάδας και της Μεσογείου χάρη στον ισχυρό εμπορικό στόλο και στα είδη διατροφής, κρασί, σιτηρά και λάδι. Με την πάροδο των χρόνων η ελιά παραμένει η κύρια καλλιέργεια της Valle del Belice, παρουσιάζεται ως τυπική καλλιέργεια στην απογραφή του 1600. Ιστορικές έρευνες απέδειξαν ότι το 1700 στην Valle del Belice καλλιεργούνταν εντατικά η ελιά. Από αυτό φαίνεται η παράδοση της ελαιοκαλλιέργειας στην Valle del Belice και η μέθοδος εμβολιασμού που εφαρμόστηκε δεικνύει ότι ήδη το 1700 πραγματοποιούταν επιλογή ποικιλιών πιθανώς με την ποικιλία "Nocellara del Belice", που υπήρχε ήδη στην εν λόγω περιοχή και τώρα καλλιεργείται εκτατικά.

Ο ποταμός Belice, μόνιμο στοιχείο που σημάδεψε την ιστορία, τη μορφολογία, και το κλίμα της περιοχής, κάνοντας δυνατή την εγκατάσταση αρχαίων πληθυσμών στις κοιλάδες του, καθόρισε ότι, ιστορικά και παγκόσμια, η εν λόγω περιοχή διακρίνεται ως Valle del Belice και συνδέεται άρρηκτα με την καλλιέργεια της συγκεκριμένης ποικιλίας ελιάς.

Η παραγωγή, η μεταποίηση και η εμφιάλωση πραγματοποιούνται στην οριοθετημένη ζώνη. Η εμφιάλωση γίνεται εντός της οριοθετημένης ζώνης προκειμένου να διατηρούνται τα χαρακτηριστικά και η ποιότητα του λαδιού "Valle del Belice" και να διασφαλίζεται ότι οι παραγωγοί παρακολουθούν τους ελέγχους που πραγματοποιεί ο σχετικός ανεξάρτητος οργανισμός ελέγχου. Η προστατευμένη ονομασία προέλευσης έχει ιδιαίτερη σημασία για τους εν λόγω παραγωγούς διότι, σύμφωνα με τους στόχους και τον προσανατολισμό του κανονισμού, τους δίνει τη δυνατότητα να συμπληρώσουν το εισόδημά τους. Εξάλλου, η εμφιάλωση γινόταν κατά παράδοση στην οριοθετημένη γεωγραφική περιοχή.

Οι ελιές προέρχονται από ελαιώνες που βρίσκονται στην περιοχή παραγωγής και για αυτό το σκοπό οι παραγωγοί καταχωρούν τους ελαιώνες τους σε μητρώο που ενημερώνεται. Η εξαγωγή λαδιού, η συσκευασία και η εμφιάλωση πραγματοποιούνται στην ίδια οριοθετημένη περιοχή, από κατάλληλες εγκαταστάσεις που είναι εγγεγραμμένες σε κατάλληλο μητρώο. Ο οργανισμός ελέγχου εξετάζει κατά πόσο τηρούνται οι τεχνικές απαιτήσεις που προβλέπονται στη συγγραφή υποχρεώσεων για την εγγραφή στα μητρώα και κατά πόσο οι επαγγελματίες του κλάδου εκπληρώνουν τις υποχρεώσεις τους, προκειμένου να εξασφαλιστεί η ανιχνευσιμότητα του προϊόντος.

4.5. Μέθοδος παραγωγής: Το εξαιρετικό παρθένο ελαιόλαδο "Valle del Belice" παράγεται από ελιές που συλλέγονται από τον Οκτώβριο μέχρι το Δεκέμβριο από την ποικιλία ελιάς "Nocellara del Belice", που αντιπροσωπεύει στους παραδοσιακούς ελαιώνες τουλάχιστον το 70 %. Το εξαιρετικό παρθένο ελαιόλαδο "Valle del Belice" είναι δυνατό να αποτελείται και από άλλες ποικιλίες που καλλιεργούνται στην περιοχή παραγωγής όπως η "Ogliarola Messinese", η "Biancolilla", η "Cerasuola", η "Giaraffa", η "Buscionetto" και η "Santagatese". Οι εν λόγω ποικιλίες εμφανίζονται με μεταβλητά ποσοστά, αλλά είτε η κάθε μια μόνη της ή όλες μαζί, δεν υπερβαίνουν το 30 % των δέντρων στους ελαιώνες. Στις εγκαταστάσεις παραγωγής πραγματοποιούνται οι παραδοσιακές καλλιεργητικές πρακτικές οι οποίες συνίστανται στη μηχανική κατεξεργασία εδάφους, λίπανση παραδοσιακές ή βιολογικές πρακτικές φυτοϋγιεινής, ετήσιο κλάδεμα, άρδευση με οργανικά λιπάσματα στις αρδευόμενες περιοχές ή/και απλής μορφής.

Η ελαιοπαραγωγή ανά εκτάριο δεν είναι δυνατόν να υπερβαίνει τα 100 εκατόκιλα/εκτάριο στους ειδικούς ελαιώνες σε έτος μεγάλης παραγωγής με μέγιστη απόδοση σε λάδι 23 %.

Η συλλογή των ελιών πραγματοποιείται με το χέρι (brucatura) ή/και με βοηθητικά μέσα. Επιτρέπεται η χρήση μηχανικών μέσων για τη συλλογή με την προϋπόθεση ότι κατά τη διάρκεια της διαδικασίας οι καρποί δεν έρχονται σε επαφή με το έδαφος. Απαγορεύεται η χρήση χημικών ουσιών οι οποίες επισπεύδουν την πτώση των ελιών από το δέντρο. Μετά τη συλλογή οι ελιές πρέπει να διατηρηθούν έως το στάδιο της εκθλίψεως σε δροσερούς και αεριζόμενους χώρους και η έκθλιψη να γίνει εντός δύο ημερών από τη συλλογή. Απαγορεύεται η μεταφορά και η διατήρηση των ελιών σε δοχεία οποιουδήποτε υλικού.

Η εξαγωγή του εξαιρετικού παρθένου ελαιόλαδου "Valle del Belice" πραγματοποιείται αποκλειστικά μέσω μηχανικών μέσων. Πριν από την έκθλιψη απομακρύνονται τα φύλλα και πλένονται καλά οι ελιές. Η θερμοκρασία επεξεργασίας της ελαιομάζας δεν πρέπει να ξεπερνά τους 30 °C. Η διατήρηση του λαδιού πρέπει να πραγματοποιείται σε χώρους που επιτρέπουν τη διατήρηση σταθερών θερμοκρασιών και σε δοχεία, σε χώρους προστατευμένους από αέρα και φως.

4.6. Δεσμός: Η οριοθετημένη περιοχή χαρακτηρίζεται από ισχυρή ομοιογένεια στα κλιματολογικά και εδαφικά στοιχεία. Η παρουσία της θάλασσας και του ποταμού Belice μετριάζει το κλίμα δημιουργώντας ευνοϊκές περιβαλλοντικές συνθήκες για την ελαιοκαλλιέργεια. Το εδαφικό μικροκλίμα που παρατηρείται στην οριοθετημένη περιοχή παραπέμπει στο μεσογειακό κλίμα που χαρακτηρίζεται από ήπιους χειμώνες και ζεστά καλοκαίρια. Οι μέγιστες θερμοκρασίες που συχνά υπερβαίνουν τους 32 °C, σημειώνονται τον Ιούλιο και τον Αύγουστο ενώ ο μέσος όρος των κατώτερων θερμοκρασιών την ίδια περίοδο είναι 24 °C. Τους χειμερινούς μήνες, η ελάχιστη θερμοκρασία σπάνια πέφτει κάτω από τους 0 °C. Οι βροχοπτώσεις κατανέμονται ακανόνιστα και συγκεντρώνονται σε λίγους μήνες κυρίως το φθινόπωρο και το χειμώνα. Η περιοχή της Valle del Belice χαρακτηρίζεται από περίοδο ξηρασίας πέντε μηνών και οι βροχοπτώσεις κυμαίνονται μεταξύ 500 και 700 mm/έτος. Οι άνεμοι είναι μάλλον ισχυροί και έντονοι. Τα εδάφη της ζώνης παραγωγής παρουσιάζουν από εδαφολογική πλευρά κοινό σημείο που εμφαίνεται από την παρουσία καστανόχρωμων εδαφών τα οποία εκπλύνονται και συσχετίζονται με ερυθρόχρωμα εδάφη στις παράκτιες περιοχές και με suoli vertici, regosuoli και litosuoli στις εσωτερικές περιοχές. Η παρουσία των εν λόγω συνθηκών με τον καιρό έκανε δυνατή την ανάπτυξη τοπικής ποικιλίας στην περιοχή η οποία εξαπλώθηκε ιδιαίτερα. Η επίδραση της ποικιλίας "Nocellara del Belice", του εδάφους και του ιδιαίτερου κλίματος της Valle del Belice είναι τόσο έντονη που επιτρέπει στην προαναφερθείσα ποικιλία να αναδείξει τη δυνατότητα παραγωγής και ποιότητάς της μόνο σε αυτή την περιοχή. Οι ελαιοκαλλιεργητές της Valle del Belice ανέπτυξαν με τον καιρό καλλιεργητική πρακτική που μοιάζει περισσότερο με τις πρακτικές της οπωροκομίας παρά με τις παραδοσιακές της ελαιοκαλλιέργειας για την ποιοτική αξιοποίηση του καρπού η οποία θεωρείται διπλή ιδιότητα της ποικιλίας "Nocellara del Belice". Οι εν λόγω πρακτικές αφορούν το επαγγελματικό κλάδεμα, τη συλλογή και τις μεθόδους συντήρησης, λίπανσης και άρδευσης. Αυτό έχει ως αποτέλεσμα το λάδι να είναι υψηλής ποιότητας, με χαμηλή οξύτητα, μεγάλη διατήρηση και έντονο άρωμα.

4.7. Δομή του ελέγχου Ονομασία: Agroqualità Società a r.l.

Διεύθυνση: Piazza Sallustio, 21 - I-00187 Roma

4.8. Επισήμανση: Olio extra vergine di oliva "Valle del Belice" Denominazione di Origine Protetta.

Η προστατευμένη ονομασία πρέπει να αναγράφεται στην ετικέτα με ευανάγνωστους και ανεξίτηλους χαρακτήρες με χρώμα που κάνει μεγάλη αντίθεση σε σχέση με το χρώμα της ετικέτας ώστε να διακρίνεται σαφώς από τις άλλες ενδείξεις της ετικέτας.

Πρέπει να διατίθεται στο εμπόριο σε δοχεία με μέγιστη περιεκτικότητα 5 λίτρα.

4.9. Εθνικές απαιτήσεις: -

Αριθ. EΚ: IT/00258/2002.11.04.

Ημερομηνία παραλαβής του πλήρους φακέλου: 4 Νοεμβρίου 2002.